Tradicionalni slovenski zajtrk v Navihančkih
[bookmark: _GoBack]V okviru dneva slovenske hrane je v petek, 16. 11. 2018, v Vrtcu Mengeš potekal tradicionalni slovenski zajtrk, katerega namen je privzgajanje zdravih prehranskih navad, s poudarkom na lokalno pridelanih živilih slovenskega izvora. Skupini Navihančki so se pri zdravem zajtrku pridružili številni gostje in strokovni delavci vrtca.
Skozi načrtovane dejavnosti so se Navihančki seznanjali z življenjem čebel, njihovim pomenom za kmetijstvo, naravo in človeka. Svoja spoznanja in doživetja so izrazili v likovnih delih, s katerimi smo okrasili našo igralnico. Pri tem so jim prijazno pomagali tudi starši. Svoje raziskovanje življenja čebel smo nadgradili z obiskom čebelarstva Blejec. Gospod Matej nam je  nazorno predstavil svoje delo, odprl panj, da so otroci lahko pokukali v njegovo notranjost ter opazovali čebele na satju. Obisk smo strnili s pokušino letošnjega akacijevega medu, ki je bil prav slasten. Otroci so bili tako dobro pripravljeni na prihajajoči dogodek, ki so se ga udeležili mengeški čebelarji - Jože Boštjančič, Matej Blejec, Franc Pavrič, Anton Tomec, župan Franc Jerič, predsednica Sveta staršev Tina Štrukelj, ravnateljica Mateja Hribar Sicherl, vodja OPZHR Špela Poljanšek ter svetovalna delavka Tina Vuri. Otroci so gostom pripravili zanimiv kulturni program in z odgovori na zastavljena vprašanja dokazali, da o čebelah veliko vedo. Sledil je težko pričakovani zajtrk. Skupaj smo se posladkali z domačo pridelano hrano: kruhom, maslom, medom, mlekom in jabolkom. 

